বঙ্গবন্ধু চেয়ার
বঙ্গবন্ধু চেয়ার বাংলাদেশের প্রথম রাষ্ট্রপতি শেখ মুজিবুর রহমানের নামে প্রতিষ্ঠিত সম্মানজনক গবেষণা পদ। বাংলাদেশের জাতির জনক বঙ্গবন্ধু শেখ মুজিবুর রহমানের জীবনদর্শন, মতাদর্শ, মুক্তিযুদ্ধ ও বাংলাদেশসহ বিভিন্ন বিষয়ে গবেষণার জন্য দেশ ও বিদেশের বিভিন্ন বিশ্ববিদ্যালয় ও প্রতিষ্ঠানে বঙ্গবন্ধু চেয়ার স্থাপন করা হয়েছে। স্বনামধন্য অধ্যাপক ও বিশিষ্ট গবেষকগণ মর্যাদাপূর্ণ এ চেয়ারে নিয়োগ পেয়ে থাকেন। এ পদে নিয়োগপ্রাপ্ত অধ্যাপকরা ‘বঙ্গবন্ধু চেয়ার’ বা ‘বঙ্গবন্ধু চেয়ার অধ্যাপক’ পদবিতে ভূষিত হন।